কনসাল জেনারেল ওলেগ পি. বয়কো বলেন-বিগত কয়েক বছর যাবৎ চট্টগ্রামে লক্ষণীয় অবকাঠমোগত উন্নয়ন ঘটেছে। নগরীর অভ্যন্তরে যোগাযোগ ব্যবস্থার উন্নয়ন, আন্তর্জাতিক মানের পাঁচতারা হোটেলসহ চেম্বার নির্মিত ওয়ার্ল্ড ট্রেড সেন্টার এর মধ্যে বিশেষ উল্লেখযোগ্য। তিনি বেসরকারী খাতে বৃহত্তম এ মেলা আয়োজনে চিটাগাং চেম্বারের প্রশংসা করে অত্র চেম্বার শুধুমাত্র চট্টগ্রামেই নয় সমগ্র দেশের ব্যবসা-বাণিজ্যে অবদান রাখছে বলে মন্তব্য করেন। এছাড়া তুলনামূলকভাবে ভালো ও গুণগতমানের কারণে রাশিয়ায় “বাংলাদেশী ব্র্যান্ড”-এর ব্যাপক চাহিদা ও জনপ্রিয়তা রয়েছে বলে তিনি জানান।